Ο **Νικ Βάιλερ-Μπαμπ** (Άρλινγκτον (Τέξας), 12 Δεκεμβρίου 1995) είναι Αμερικανός-Γερμανός διεθνής καλαθοσφαιριστής. Με ύψος 1,96 μ. αγωνίζεται ως σούτινγκ γκαρντ και σμολ φόργουορντ για την Μπάγερν Μονάχου του Πρωταθλήματος Γερμανίας και της Ευρωλίγκα. Έπαιξε κολεγιακό μπάσκετ για το Πανεπιστήμιο του Άρκανσας (2014-2015) και για το Πολιτειακό Πανεπιστήμιο της Αϊόβα (2016-2019).

Πρώιμη ζωή και σταδιοδρομία στο λύκειο
--------------------------------------

Ο Βάιλερ-Μπαμπ είναι ο γιος του Μάικ Μπαμπ, ο οποίος είναι ιδιοκτήτης του Μπαμπ Μπράδερς BBQ εντ Μπλουζ στο Ντάλας του Τέξας. Είναι ο μικρότερος αδερφός του επαγγελματία καλαθοσφαιριστή Κρις Μπαμπ. Ο Βάιλερ-Μπαμπ φοίτησε στο Λύκειο Μάρτιν στο Άρλινγκτον του Τέξας. Ως ανώτερος, είχε κατά μέσο όρο 16 πόντους, οχτώ ριμπάουντ και οχτώ ασίστ ανά αγώνα. Στις 11 Αυγούστου 2013, ο Βάιλερ-Μπαμπ δεσμεύτηκε στο Αρκάνσας έναντι προσφορών από το SMU και το Τέξας A&M.

Κολεγιακή πορεία
----------------

Ως πρωτοετής, ο Βάιλερ-Μπαμπ είχε μέσο όρο 0,7 πόντους και 0,8 ριμπάουντ ανά παιχνίδι σε 4,7 λεπτά ανά παιχνίδι για τους Ρέιζορμπακς. Μετά εκείνη τη χρονιά, αποφάσισε να μεταγραφεί στο Πολιτειακό Πανεπιστήμιο της Αϊόβα και πέρασε την περίοδο 2015–16 με κόκκινη εμφάνιση. Ο Βάιλερ-Μπαμπ είχε μέσο όρο 4,0 πόντους και 3,1 ριμπάουντ ανά παιχνίδι ως δευτεροετής με κόκκινη εμφάνιση. Στις 16 Νοεμβρίου 2017, ο Βάιλερ-Μπαμο κατέγραψε την επίδοση της αθλητικής πορείας του, με 23 πόντους, επτά ριμπάουντ και επτά ασίστ σε μία νίκη με 104–98 επί του Απαλάτσιαν Στέιτ. Ονομάστηκε Πολυτιμότερος Παίχτης (MVP) του Πουέρτο Ρίκο Τιπόφ καθώς και παίκτης της εβδομάδας στο Μπιγκ 12. Ως τριτοετής, ο Βάιλερ-Μπαμπ είχε μέσο όρο 11,3 πόντους, 7,0 ριμπάουντ και 6,8 ασίστ ανά παιχνίδι, ευστοχώντας με 44,7% στα σουτ εντός πεδιάς και με 32,3% στα τρίποντα. Έχασε τα έξι τελευταία παιχνίδια της περιόδου λόγω τενοντίτιδας στο γόνατο και τραυματισμού στην πλάτη. Ο Βάιλερ-Μπαμπ είχε μέσο όρο 9,1 πόντους, 5 ριμπάουντ και 4 ασίστ ανά παιχνίδι ως ανώτερος σε μία ομάδα που κέρδισε το Τουρνουά του Μπιγκ 12. Θεωρήθηκε ως Άξιος Αναφοράς του Μπιγκ 12.

Επαγγελματική σταδιοδρομία
--------------------------

### Ρίζεν Λούντβιγκσμπουργκ

Αφού έμεινε χωρίς ομάδα στο ντραφτ του 2019 του ΝΒΑ, ο Βάιλερ-Μπαμπ έπαιξε για τους Μαϊάμι Χιτ στο Σάμερ Λιγκ του ΝΒΑ. Στις 27 Ιουλίου 2019, υπέγραψε με την Ρίζεν Λούντβιγκσμπουργκ του Γερμανικού Πρωταθλήματος. Σημείωσε τριπλ-νταμπλ με 10 πόντους, 11 ριμπάουντ και 12 ασίστ σε μία εντός έδρας νίκη με 94–80 απέναντι στην Τέλεκομ Μπάσκετς Μπον στις 5 Οκτωβρίου. Τη σεζόν 2019-20, είχε 13,3 πόντους μαζί με 5,0 ριμπάουντ και 2,6 ασίστ στο Πρωτάθλημα Γερμανίας.

### Μπάγερν Μονάχου

Στις 24 Ιουλίου 2020, υπέγραψε με την Μπάγερν Μονάχου του Γερμανικού Πρωταθλήματος (BBL). Στις 30 Ιανουαρίου 2021, αναδείχτηκε MVP της εβδομάδας στην Ευρωλίγκα έχοντας 25 πόντους (5/6 βολές, 4/7 δίποντα, 4/6 τρίποντα), 8 ριμπάουντ, 5 ασίστ, 2 κλεψίματα, 1 τάπα και μόλις 1 λάθος σε 34:08. Με την Μπάγερν έφτασε μέχρι τα προημιτελικά της Ευρωλίγκα αλλά αποκλείστηκε από την Αρμάνι Μιλάνο με 3-2 στη σειρά των play off. Τη σεζόν 2020-21 είχε στην Ευρωλίγκα 6.3 πόντους, 3.2 ριμπάουντ και 2.2 ασίστ. Στις 16 Μαΐου κατέκτησε το κύπελλο Γερμανίας, νικώντας στον τελικό την Άλμπα Βερολίνου 85-79.

Τη σεζόν 2021-22, σημείωσε στην Ευρωλίγκα 6.2 πόντους, 4.2 ριμπάουντ αλλά και 2.9 ασίστ. Στις 8 Ιουλίου 2022, ανανέωσε το συμβόλαιό του μέχρι το 2024. Στις 19 Φεβρουαρίου 2023, κατέκτησε το κύπελλο Γερμανίας, αφού η Μπάγερν επικράτησε στον τελικό της Όλντενμπουργκ 90-78, με τον ίδιο να έχει 14 πόντους (3/4 τρίποντα), 1 ριμπάουντ και 3 ασίστ και να αναδεικνύεται MVP του τελικού.

Εθνική ομάδα
------------

Το καλοκαίρι του 2022, απέκτησε την γερμανική υπηκοότητα και έγινε διαθέσιμος για επιλογή από τον Γερμανό ομοσπονδιακό τεχνικό Γκόρντον Χέρμπερτ. Τον Σεπτέμβριο του 2022, συμμετείχε με την εθνική Γερμανίας στο Ευρωμπάσκετ 2022. Η Γερμανία κατέκτησε το χάλκινο μετάλλιο, αφού νίκησε στον μικρό τελικό στο Βερολίνο την Πολωνία με 82-69.

Τίτλοι-Διακρίσεις
-----------------

### Συλλογικοί

#### Μπάγερν Μονάχου

* 2x Κύπελλο Γερμανίας: (2021, 2023)

### Ατομικοί

* MVP της αγωνιστικής στην Ευρωλίγκα: (22η αγωνιστική, 2020/21)
* MVP του τελικού στο Κύπελλο Γερμανίας: (2023)

Παραπομπές
----------

1. 1 2  Peterson, Randy (May 10, 2018). «Peterson: Bill Self offered Nick Weiler-Babb a place to work out this summer -- for a hilarious price». *Des Moines Register*.. Ανακτήθηκε στις May 18, 2020.
2. ↑  Peterson, Randy (April 12, 2015). «It's official: Another Babb is headed to Iowa State basketball». *Des Moines Register*.. Ανακτήθηκε στις May 18, 2020.
3. ↑  Johnson, Rapielle (August 11, 2013). «Shooting guard Nick Babb becomes Arkansas' third 2014 commit». *NBC Sports*.. Ανακτήθηκε στις May 18, 2020.
4. ↑  Philips, Nick (April 12, 2015). «Iowa State lands another power conference transfer in former Arkansas guard». *NBC Sports*.. Ανακτήθηκε στις May 16, 2020.
5. ↑  «Weiler-Babb's aggressiveness pays off for Cyclones». *USA Today*. Associated Press. November 30, 2017.. Ανακτήθηκε στις May 18, 2020.
6. ↑  «Iowa State tops App State 104-98 in Puerto Rico Tip-Off». *ESPN*. Associated Press. November 16, 2017.. Ανακτήθηκε στις May 18, 2020.
7. ↑  Peterson, Randy (November 20, 2017). «Another day, another award for Iowa State's Nick Weiler-Babb». *Des Moines Register*.. Ανακτήθηκε στις May 18, 2020.
8. 1 2  Shover, Jack (June 23, 2019). «Wigginton, Weiler-Babb to play in NBA Summer League». *Iowa State Daily*. Αρχειοθετήθηκε από το πρωτότυπο στις 2021-12-05.. Ανακτήθηκε στις May 18, 2020.
9. ↑  Hines, Travis (May 6, 2019). «Iowa State Men's Basketball: Nick Weiler-Babb preparing for "long haul" ahead of NBA Draft». *Ames Tribune*.. Ανακτήθηκε στις May 18, 2020. [*νεκρός σύνδεσμος*]
10. ↑  «Four Cyclones Honored By Big 12». *Iowa State Cyclones*. 10 Μαρτίου 2019. Ανακτήθηκε στις 18 Μαΐου 2020.
11. ↑  Becker, Grank (July 27, 2019). «Weiler-Babb signs with German team». *CBS 2 Iowa*.. Ανακτήθηκε στις May 18, 2020.
12. ↑  Askounis, John (6 Οκτωβρίου 2019). «Nick Weiler-Babb puts up triple-double in Germany». *EuroHoops*. Ανακτήθηκε στις 18 Μαΐου 2020.
13. ↑  «Μπάγερν: Υπέγραψε τον Νικ Ουάιλερ-Μπαμπ (pic)». *Eurohoops*. 3 Αυγούστου 2020. Ανακτήθηκε στις 5 Φεβρουαρίου 2023.
14. ↑  newsroom, sport-fm. «MVP της αγωνιστικής ο Γουάιλερ-Μπαμπ στην Ευρωλίγκα». *sport-fm.gr*. Ανακτήθηκε στις 5 Φεβρουαρίου 2023.
15. ↑  «Μπάγερν - Άλμπα 85-79: Οι Βαυαροί σήκωσαν το Κύπελλο Γερμανίας! | Gazzetta». *www.gazzetta.gr*. Ανακτήθηκε στις 5 Φεβρουαρίου 2023.
16. ↑  ««Έδεσε» τον Βάιλερ Μπαμπ η Μπάγερν | | Basketa.gr». 8 Ιουλίου 2022. Ανακτήθηκε στις 5 Φεβρουαρίου 2023.
17. ↑  «Όλντενμπουργκ - Μπάγερν 78-90: Επιστροφή στο θρόνο της Κυπελλούχου | Gazzetta». *www.gazzetta.gr*. Ανακτήθηκε στις 19 Φεβρουαρίου 2023.
18. ↑  Σύνταξης, Αίθουσα (5 Αυγούστου 2022). «Έγινε Γερμανός ο Βάιλερ-Μπαμπ». *www.ertsports.gr*. Ανακτήθηκε στις 5 Φεβρουαρίου 2023.
19. ↑  «Γερμανία - Πολωνία 82-69: Νίκη - επιστροφή στα μετάλλια μετά από 17 χρόνια». *www.sport24.gr*. Ανακτήθηκε στις 18 Σεπτεμβρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νικ Βάιλερ-Μπαμπ** |

* Βιογραφικό στους Αϊόβα Στέιτ Σάικλοουνς
* Προφίλ στο Euroleague.net